Fluvi Roge

Lo fluvi Roge es un fluvi asiatic del penjal del Mar de China Meridionala que travèrsa del NO cap al SE lo territòri de Yunnan, província del sud de China, e lo Tonquin, nòrd del Vietnam. Lo fluvi Roge a una longor totala de 1.149 km e un bacin de 170.977 km². Nais dins las montanhas de Yunnan e son cors en territòri chinés passa dins de gorjas prigondas. Quand arriba al Vietnam (los darrièrs 510 km) ven un fluvi de plana que forma un delta fòrça grand a sa desbocadura dins lo golf de Tonquin. Son cors es fòrça fluctuant segon los ritmes de las monson e provòca d'aigadas periodicas. Entre las populacions vietnanas de la broas i a la capitala, Hanòi, e Hai Phong, tresena vila del país. Sos afluents principals son lo fuvi Negre (Sông Da) e lo Lo (Sông Lo).
Categoria:Aiga de China
Categoria:Aiga de Vietnam